
	BIRŠTONO SAVIVALDYBĖS AdministraCIJOS

DIREKTORIUS

	


ĮSAKYMAS
DĖL TERITORIJŲ PLANAVIMO PROCESO INICIJAVIMO
2020 m. sausio 3 d. Nr. 002
  Birštonas

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 28 straipsnio 2 ir 5 dalimis, 8 straipsnio 2 dalimi, 6 straipsnio 3 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu 
Nr. 1265, 9 ir 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8, 316, 319 punktais, Birštono kurorto bendrojo plano sprendinių korektūra, patvirtinta Birštono savivaldybės tarybos 2019 m. gruodžio 20 d. sprendimu Nr. TS-213 ir atsižvelgdama į UAB „Literlina“ 2019 m. gruodžio 16 d. (toliau – planavimo iniciatorius) prašymą:

1. P r i t a r i u  planavimo iniciatoriaus pateiktam pasiūlymui inicijuoti žemės sklypo (kadastrinis Nr. 1201/0002:311), esančio Birštono sav., Birštono m., Algirdo g. 32, detaliojo plano, kuris patvirtintas Birštono savivaldybės administracijos direktoriaus 2016 m. kovo 29 d. įsakymu Nr. AV-075 „Dėl kvartalo, apimančio sklypus Algirdo g. 21, Algirdo g. 22, Algirdo g. 25, Algirdo g. 30, Algirdo g. 30A ir kitus nesuformuotus sklypus tarp Algirdo g., Kęstučio g., Nemuno upės ir Birštono miesto parko, esančio Birštono sav., Birštono m., detaliojo plano patvirtinimo, miško žemės pavertimo visuomeninei paskirčiai skirtomis naudmenomis ir piniginės kompensacijos nustatymo“ (toliau – Detalusis planas), koregavimą. 

2. N u r o d a u Architektūros ir kraštotvarkos skyriui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka.

Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka  Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

